
L'Estat espanyol va duplicar les exportacions de material de defensa del 2005 al 2006 amb un valor superior als 845,lmilions d'euros. Els destinataris de l'armament militar van ser països de l'OTAN i de la UE. 


IMPUNÍTAT POUCIAL 


Concentració el 18 de desembre a l'Audiència Provincial 

Judici a set membres de la policia nacional per 
tortures a les detencions del 4 d'octubre del 2004 


O KUPACIÓ I CENTRES SOCIALS 


Desallotjat de matinada el Bloke de carrer Metges 

Els antiavalots dels mossos vexen i colpegen als retinguts dins l'edifici 


La Ribera/ Barcelona.- El dimarts26, a la 6.30 
del matí, un ampli dispositiu dels mossos 
d’esquadra ha pres el barri de la ribera i, més 
concretament, la zona coneguda popular¬ 
ment com Forat de la Vergonya. Degut a les 
bones barricades els Mossos han trigat una 
estona abans d'entrar a la casa, tirant una 
paret per obrir-se camí. Una vegada dins han 
retingut totes les persones presents, 
destrossant pertenències i mobiliari de la 
casa. 

Tot i que als mitjans de comunicació es parla 
d’un desallotjament sense cap incidència 
remarcable, els mossos han entrat amb acti¬ 
tud molt xulesca, agredint a diverses per¬ 
sones a patades, bufetades, Insults i més 
coses del repertori de l'autoritarisme unifor¬ 
mat fins el punt de passar-los una fregona 
sucada amb oli per la cara. Els fets s’han pro¬ 


duït en el moment del desallotjament. 
L'operatiu comandat per l'Inspector Ramon 
Chao ha segregat a l’interior de l'immoble 
noies i nois. Un grup de cinc agents ha 
començat a colpejar i agredir els nois amb 
porres i punys sense cap més explicació 
durant uns minuts; un mínim de quatre per¬ 
sones han sortit de l’edifici amb clars efectes 
dels cops i les contusions són òbvies a la 
cara i les extremitats dels afectats, que estu¬ 
dien interposar denúncia, í han hagut d'anar 
a l'hospital a fer-se un reconeixement mèdic 
perquè l’ambulància desplaçada junt als 
mossos no els ha volgut atendre. 

Durant el desallotjament, unes 80 persones 
s'han concentrat a fora cridant consignes de 
suport a la gent de la casa. Cap a les 8:30h 
l'últim habitant ha estat expulsat. 


M arxa de protesta el mateix matí 
A prop de les9h un grup de 70 persones han 
començat una marxa pel barri amb molt 
soroll, pintades i tancant les inmobiliàries 
amb atacs fètíds i algun vidre trencat. La 
marxa ha tallat via laietana i ha fet una para¬ 
da a la cambra de la propietat, que ha hagut 
de tancar per la pudor dels atacs fètids. Les 
manifestants han cridat consignes com 
"Metges és i serà un espai alliberat”, "Aixi, 
aíxi, ni un pas enrere, cap desallotjament 
sense resistència!" o "Això és el nostre barrí, 
no un pastís inmobliari". La marxa ha tornat 
al Forat de la Vergonya on encara estaven 
presents Mossos, secretes i paletes tapiant 
la casa. S’ha llegit el comunicat de metges i 
pocs metres després la marxa ha quedat 
desconvocada. 

Barcelona.- El proper 18 de desembre, set 
membres de la Policia Nacional s'enfronten a 
un judici per tortures. Entre ells hi figura el 
cap de la Brigada Provincial d'Informació i 
tres agents més d'aquesta secció. La petició 
de les acusacions són de més de tres anys de 
presó i dotze d'inhabilitació. El mateix dia se 
celebrarà una concentració a les 9 del matí 
davant de l'Audiència Provincial. 

Els fets i la denúncia per tortures 
«El 4 d'agost del 2004 va ser desallotjada 
l'antiga fàbrica HAMSA al barri d'Hostafrancs. 
(...) Al llarg de les setmanes següents, esrepro - 
dueixen les accions i expressions de protesta 
arreu del territori, i en particular al mateix 
barri de Sants, on la presència i intervenció de 
la policia nacional es torna massiva i asfixiant. 


En aquest context de convulsió al barrí, la 
matinada del 4 d'octubre del 2004 es pro¬ 
dueix un atac amb còctels molotov a l'antiga 
comissaria de la policia nacional espanyola. 
Minuts després del fet, tres joves eren 
detinguts en diferents punts del barri de 
Sants. Tots tres passaren moltes hores en 
dependències policials abans de passar a 
declarar a jutjats. Després d'aquesta 
declaració, un dels nois quedava en llibertat i 
els altres dos passaren més de dos mesos a la 
presó de menors de Trinitat Vella. El 2006 es 
celebrava el judici contra els tres, resolent el 
jutge la lliure absolució pelsfets als tres joves. 
Davant del jutjat d'instrucció que portava el 
cas de l’atac a la comissaria els tres joves pre¬ 
sentaren una denúncia pel tractament patit a 
les dependències policials. En el cas d'un dels 


joves, la denúncia corresponia tant a la pallis¬ 
sa que li van propinar agents uniformats a la 
comissaria de Sants, provocant-li un mes de 
pèrdua d'audició en una orella degut a un cop 
fort què, segons els forenses, només es pot 
produir després de rebre'l amb el palmell de 
la mà. (...) Ara, tres anys després, el Jutjat 
d'Instrucció número 13 de lo Penal ha decidit 
reobrir una de les tres denúncies, la que cor¬ 
respon al jove que va patir la pallissa a 
dependències policials a Sants. En conse¬ 
qüència, han estat citats a declarar el cap de 
la Brigada d'Informació, com a cap de l'oper¬ 
atiu i del procediment contra els joves, tres 
agents de la mateixa BPI i tres agents unifor¬ 
mats de la Policia Nacional de la comissaria 
.(...)» Comissió de Suport alsTorturatsdel 
4/10/ 04 +Contra-lnfos 27/11/ 07 


Nou centre social okupat a Sabadell 

Agressions, amenaces de mort i sicaris a sou des del primer moment 


Els fets del 4 de febrer 


El fiscal demana Hanys de presó per cadascun dels tres joves acusats 


Data del judici pels fets del 4 de febrer del 2006 

L’Àlex, en luan i en Rodrigo porten casi 2 anvs a la presó sense proves que els inculpin 


Sabadell/ Vallès Occidental.- Durant la nit de 
divendres a dissabte 24, l'Assemblea d'O kupes 
de Sabadell conjuntament amb l’Assemblea 
de Joves del Sud, van iniciar la campanya «Ha 
vessat el got!» de lluita per una vivenda digna 
I contra l'especulació immobiliària. L'acció ini¬ 
cial va ser l'okupació d'una casa situada a 
l’Avinguda Barberà, número 69, que duia més 
de 15 anys abandonada i que ha rebut el nou 
nom d’Ateneu Popular Insurrecte, ja conegut 
ala ciutat. 

Amenaces I agressions 
Segons han denunciat I Assemblea d'O kupes i 
la de Joves de Sabadell, la tarda del dissabte 
24 van començar les accions intímidatòries i 
mafiosesdel propietari legal de l'espai. A con¬ 


tinuació reproduïm part del comunicat 
d'ambdós col·lectius: «(...) Entre insults i 
patades a la porta i finestra de l'immoble, ens 
va amenaçar, literalment, de cremar la casa 
amb nosaltres a dins. Després d'haver trencat 
i arrancat part de la persiana de la finestra, 
després d'haver agredit amb aquesta a un dels 
nostres militants i després de que un dels seus 
acompanyants trenqués un mirall amb una 
pedra, va decidir marxar. Poques hores 
després, va tornar armat amb un martell de 
grans dimensions, una ampolla de benzina i 
diferent material incendiari que va intentar 
llençar, sense èxit, contra la casa. A més, les 
nits de dissabte i diumenge, varis sicaris a sou 
-que ens van afirmar que venien de part del 
propietari- van venir a l'espai per a explicar- 


nos que, sinó marxàvem per les bones, el 
propietari tenia suficients diners com per a 
contractar deu caps rapats nazis que 
vinguessin a fer-nos fora per les males. 
Evidentment, des de l’AOS i la AJS hem inter¬ 
posat una denúncia contra aquesta persona 
pels múltiples danys que va ocasionar a l’es¬ 
pai, per l'agressió a un dels nostres militants, 
per les amenaces de mort proferides envers 
nostre i per la contractació de sicaris a sou. 
D'altra banda, hem informat atots els veïns i 
veïnes de les accions d'aquest mafiós, per tal 
que coneguin quin tipus de persona és la que 
ha tingut abandonada la casa durant tots 
aquests anys. (...).» 

Mésinfo: havessatelgot.wordpress.com 

Barcelona.- «Entre el 7 i 11 de gener de 2008 
seran jutjats l'Àlex en Juan i en Rodrigo, falsa¬ 
ment acusats d'haver lesionat un guardia urbà 
deixant-lo en estat gairebé vegetatiu, I que ja 
fa gairebé 2 anys que es troben empresonats 
esperant aquest judici. Des del maleït 4 de 
febrer de 2006 han hagut d’aguantar les tor¬ 
tures, la presó, el canvi de les versions oficials 
que ara els Incriminen, la neteja de les proves 
del lloc dels fets, les amenaces de la jutgessa 
als testimonis presencials, el fet de què s'ig¬ 
norin els peritatges científics que els 
exculpen i un munt d'irregularitats més. Per sí 


fos poc, ara s'enfronten a una petició fiscal 
que els hi demana 520.000 euros, 11 anys de 
presó per cada un d'ells i entre 4 i 8 anys per 
cada un dels altres 6 acusats, en un procés 
judicial tant corromput que fins i tot Amnistia 
Internacional ha mostrat la seva preocupació 
sobre la falta de garanties d'imparcialitat que 
ofereix aquest judici. Precisament, el passat 15 
de novembre, Amnistia Internacional va pre¬ 
sentar el seu Informe de 2007 sobre els casos 
de tortures a l’Estat Espanyol, en el que 
destaquen, entre d'altres casos escandalosos, 
el cas del 4F. (...) Si el govern ignora el que li 


diu Amistia Internacional, si els jutges cedeix¬ 
en a les pressions del govern, I els grans mit¬ 
jans encobreixen el que està passant, només 
ens deixen els carrers. El dia 22 de desembre 
ocuparem el centre Barcelona i fins que arribi 
el judici, o el dia en que Àlex, Rodrigo i Juan 
estiguin amb nosaltres, la veritat innundarà 
els carrers, a cada pared de cada barri, i a cada 
consciència de cada persona que no es vulgui 
deixar enganyar. Ara i fins que tornin amb nos 
altres, seguirem cridant: jLlibertat Rodrigo 
Àlex i Juan!» 

Grup de suport 4F +Contra-lnfos 27/11/ 07 







0 kupació frustrada a Berga 

Berga/ Berguedà.- Comunicat dels okupants del sòtan, planta baixa i primer pis, 
de Buxadé 12:«EI passat diumenge 25 un advertint i amenaçant que seríem denunci- 
grup de persones vam entrar a una finca ats per violació de domicili, tot argüirien- 
deshabitada del carrer Buxadé, al barri antic tant un teòric contracte de lloguer bastant 
de Berga, per denunciar públicament l'e- sospitós, que incloïa el primer pis (en mans 
speculació salvatge que s'hi pateix d'anys d'uns altres propietaris, segons l'actual reg- 
ençà sota la negligència i desidia institu- istre de la propietat). Els mossos d'esquadra 
cional, així com per reclamar el dret a un van fer mans i mànigues en l'estratègia de la 
habitatge digne i assequible per a totes les por i l’amenaça, insinuant un desallotja- 
persones... La finca en qüestió, composada ment imminent, tot i que aquelles hores no 
per sotan, planta baixa, tres pisos i golfes, hi constava cap denuncia als jutjats de 
forma part de l’entramat de “cases fantas- Berga. Per tot això, i veient les irregularitats 
ma” deshabitades i abandonades a Berga, i complicitats de la policia amb els especu- 
Poc després, una gran dotació de Mossos ladors, preveient un nou abús de poder, 
d’Esquadra i policia municipal, en una gran hem decidit lliurar de nou la casa a les rates, 
de mostra de defensa dels interessos espec- conscients que cap administració pública 
ulatius, accedien a la casa sense ordre judi- actuarà amb el mateix zel que per desallot- 
cial i identificaven a alguns visitants, men- jar okupes, i que només des del treball de 
tre altres ocupants s'identificaven volun- base i l'acció directa es recuperaran espais 
tàriament, advertint d'una manera fugaç de vida i dignitat entre els miserables inter- 
que seriem acusats d'un delicte d'usurpació, essos dels especuladors i els seus còm- 
El dilluns al matí s'hi van presentar diversos plices. Seguirem insistint, seguirem des- 
mossos d'esquadra, del bracet del teòric obeint.» 

propietari (Level Inversions S.L.) i llogater Okupants de Buxadé 12 27/ U/ 0 7 

500 persones al cercavila 
convocat perla Makabra 

Un anv després del seu desallotjament 

Poble Nou/ Barcelona .- Des de les 15 hores recinte fabril de Can Ricart. També es va 
del diumenge dia 25 el col·lectiu de la passar pel solar afectat pel pla 22@ on esta- 
Makabra oferia tallers de circ a tot aquell va situat el CSOA Makabra,espai de creació 
que s'acostés, inaugurant així la jornada artística lliure, desallotjat ara fa un any. Es 
circ-activa itinerant de Poble Nou. A la va pintar un mural antiespeculació i es van 
plaça situada enfront del centre cívic Can projectar fotos recordant totes les activi- 
Felipa els artistes van començar el dia con- tats i espais que albergava la Makabra. 
vidant a tothom a participar, reivindicant Finalment la manifestació va arribar a la 
així activament el carrer com a espai de plaça de Can Felipa on va tenir lloc un 
creació i formació artística. A les 17h va cabaret en el qual van participar diversos 
començar el cercavila, que va tenir un artistes de la Makabra. 
recorregut per els símbols emblemàtics de Mésinfoiwww.lamakabra.org 
l’especulació al barri de Poble Nou, com el La Makabra +Contra-lnfos27/ U/ 07. 


Del 19/ 11al 2/12 - sala costa i font - c/ via laietana, ]8 planta 9 

Exposició: La Revolució Llibertària 


contacteamb nosaltresa:zitzania(§)sindominio .net / 93.530.68,76 

Ajuts econòmics al Contra-lnfos 


Vbnat contra l'especulació 


40 dies acampats contra 
l'especulació urbanística 


Suspès cautelarment el 
desnonament del cl Robador, 29 

Després de la demanda de diverses entitats a la jutgessa 


Acció de la Plataforma ciutadana Salvem Catarroja 


Catarroja/ València.- Membres de la 
Plataforma ciutadana Salvem Catarroja roma¬ 
nen acampats al costat de més veïns del 
poble i de la resta de la comarca, després de 
40 dies, enfront de la alquería del s. XVIII par¬ 
cialment derrocada el passat 11 de octubre, 
en terreny afectat pel macroprojecte 
urbanístic Nou Mil·lenni, a Catarroja. Aquest 
projecte mou enormes interessos econòmics, 
pel que els membres de la plataforma no es 
creuen les paraules de l'alcalde de municipi, 
que afirma que aquest enderrocament "ha 
estat un accident” provocat per unes 
màquines que estaven realitzant activitats de 
neteja enfront de la casa (el lloc s'havia con¬ 
vertit en un abocador incontrolat). Aquestes 
declaracions de l'alcalde van tenir lloc pocs 
dies després d’haver afirmat al diari Levante 
que "haurà estat cosa de les pluges”, versió 
que van desmentir les fotografies de marques 
d’excavadores recollides per veïns del poble. 
L'endemà de la demolició, els membres de 
Salvem Catarroja, plataforma creada contra 
l'esmentat i polèmic projecte Nou Mil·lenni, 


van començar a muntar el campament, exig 
int la restauració deia casa, i una investigació 
dels fets, però ni la restauració ni la investi¬ 
gació han arribat, Des d'un ple municipal, l'al - 
calde, Francisco Xirivella (PP), va afirmar que 
una investigació podria confondre al poble, i 
que la competència sobre qualsevol acció 
referent a aquesta alquería la té la Conselleria 
de Cultura, tancant així totes les vies d'ac¬ 
tuació per part de l’Ajuntament. Així mateix, 
es va aprovar en el mateix ple, celebrat el pas¬ 
sat 6 de novembre, una moció segons la qual 
els veïns allí establerts han d'abandonar el 
lloc i l'acampada. A pesar de les instàncies 
presentades pels veïns a l'Ajuntament i a la 
Conselleria de Cultura, 41 dies després de la 
demolició de l’edifici, no han començat les 
labors de consolidació ni de restauració, i la 
casa corre el perill de sofrir un enderroca¬ 
ment total, del que serien responsables les 
autoritats pertinents que no han solucionat 
el problema. 

Més info: http7 / www.salvemcatarroja.org 
Salvem Catarroja +Contra-lnfos 27/ 11/ 07. 



Imatge de la façana de l'alquería parcialment enderrocada el passat Ud'octubre. 


CADA DIMARTS- ]8 A 2]l·l - C/ VIOLANT D'HONGRIA, 71 <M >PÇA SANTS 

Oficina d'O kupació a l'Espai Obert 


El Raval/ Barcelona.- El desnonament de 
M anel Gonzàlez, veí del número 29 del car¬ 
rer Robador i que, segons el mandat del 
Jutjat de Primera Instància núm. 29 de 
Barcelona, havia d'abandonar el seu domicili 
el dimarts 27 de novembre, ha estat ajornat 
després que diverses entitats representa¬ 
tives de la societat civil sol·licitessin la sus¬ 
pensió cautelar d'aquesta mesura. Les 
últimes setmanes, i davant aquesta situació 
d'extrema urgència, la Coordinadora Contra 
l’Especulació del Raval, el Taller Contra la 
Violència Immobiliària i Urbanística, la 
Federació d'Associacions de Veïns i Veïnes 
de Barcelona (FAVB), l'Associació de Veïns 
del Casc Antic, la Comissió de Defensa del 
Col·legi d'Advocats, l'Observatori pels Drets 
Econòmics Socials i Culturals (DESC), 
Arquitectes Sense Fronters (ASF) i Veïns en 


Antifeixisme 


Defensa de la Barcelona Vella van fer arribar 
les respectives peticions de suspensió 
cautelar a la magistrada titular del jutjat, 
que finalment han obtingut una resposta 
positiva. No obstant això, cal dir que aques¬ 
ta resposta només suposa l'ajornament 
d'una decisió judicial que es pot produir en 
qualsevol moment. En cas que aquesta sen¬ 
tència de desnonament s'executés els prop¬ 
ers dies o posteriorment, això no només 
afectaria Manel Gonzàlez sinó també la 
resta de veïns de la finca, que quedarien en 
una situació d'absoluta vulnerabilitat, ja que 
és precisament Manel Gonzàlez qui ha 
assumit la càrrega de la denúncia pública i la 
defensa legal davant les pressions dels 
propietaris. 

Taller contra la Violència Immobiliària + 

Contra l'Especulació del Raval 27/11/ 07 


M anifestació pel tancament de 
la llibreria neonazi Europa 

Se suspèn l'acte de David Duke però realitzen 

una roda de premsa enmig del carrer 


Gràcia/ Barcelona.- La tarda de dissabte 24 
havia convocada, a la llibreria neonazi 
Europa, una conferència a càrrec de David 
Duke, exdirigent del Ku Kux Klan i fundador 
als anys 80 de l’associació per l’avanç de la 
gent blanca, per presentar el seu llibre 
«Supremacia jueva», una completa 
declaració antisemita. El barri va ser pres 
des de quarts de quatre de la tarda per un 
enorme dispositiu policial que va provar de 
controlar en tot moment qui entrava a 
Gràcia. Poc a poc, però, centenars de per¬ 
sones s'anaven concentrant a la plaça Rius i 
Taulet on s'havia convocat una manifestació 
de rebuig a l’acte feixista i per a exigir el tan¬ 
cament de la llibreria. Finalment, prop de 
mil persones van començar a manifestar-se 
pels carrers del barri i, a l’alçada de la Riera 
deSant Miquel, direcció a la llibreria Europa, 
es van trobar el camí barrat per desenes 
d’antiavalots i policies de paisà armats amb 
pals i amb la cara tapada, que van carregar 


contra la manifestació, amb llançament de 
pilotes de goma. La manifestació, finalment, 
es va reconduir cap a Gran de Gràcia on 
després de llegir un comunicat es va donar 
per desconvocada la mobilització. 

Roda de premsa de David Duke i Pedro 
Varela al carrer Sèneca 
Mentrestant, al carrer Sèneca, on es troba la 
llibreria Europa, els mossos blindaven els 
carrers del voltant i presentaven una ordre 
de fiscalia que els hi permetia identificar a 
tots els assistents i grabar la conferència. 
Davant d'això, els organitzadors van decidir 
suspendre l'acte però, paradoxalment, van 
poder realitzar tranquil·lament una roda de 
premsa, d'uns 40 minuts, al mateix carrer 
Sèneca, amb la mateixa protecció dels 
mossos d'esquadra, mentre s’impedia l'accés 
a aquells carrers als propis veïns i veïnes i a 
la manifestació que protestava per l'acte. 

liberinfo 
+Contra-lnfos27/11/ 07 























En defensa des espais naturals 


Aturem la nova urbanització 
de la Rierada-Vallpineda 

Projecte urbanístic per part de l'Ajuntament de M olins 

de Rei i veïns propietaris de la zona forestal afectada 


Molins de Rei/Baix llobregat.- Abans que 
Collserola pugui ser declarat Parc Natural, 
sembla que hí ha una clara voluntat de 
reduir el seu espai amb tota mena d'agres¬ 
sions a aquest medi natural que ens queda 
dins de l'àrea metropolitana, que prou 
urbanitzada està. En aquest sentit, una de les 
darreres agressions és el desenvolupament 
d’una urbanització al bell mig del Parc de 
Collserola en una zona incorporada al PEIN 
(Pla d'Espaisd'Interès Natural de Catalunya): 
L'Ajuntament de Molins de Rei i els grans 
propietaris de la zona proposen desenvolu¬ 
par una urbanització de 400 habitatges a la 
zona de la Rierada-Vallpineda. Actualment 
la urbanització de La Rierada-Vallpineda no 
disposa d'aigua corrent i clavegueram, això 
implica l'extracció d’aigua i l'abocament 
d’aigua residual a la Riera de Vallvidrera. 
Ambdues actuacions tenen conseqüències 
negatives en el bon estat de conservació que 
aquesta riera té al seu pas per La Ríerada. 


Aquest motiu ha portat als veïns a demanar, 
reiteradament, a l'Ajuntament de Molins de 
Rei, la correcció d'aquestes necessitats. Com 
a resposta a aquestes demandes, 
l'Ajuntament de Molins de Rei, conjunta¬ 
ment amb una minoria de veïns i els propi¬ 
etaris de la zona forestal afectada, proposen 
desenvolupar una gran urbanització I edi¬ 
ficar un gran barri. En contra d'aquest pro¬ 
jecte urbanístic, una gran majoria de vilatans 
demanen que la protecció d’aquest Espai 
Natural amb la figura de Parc Natural i com 
a ciutadans recomanem a l'Ajuntament de 
Molins de Rei una línia clara en la seva 
política ambiental í urbanística que redueixi 
les actuals paradoxes que només fan que 
reduir la seva credibilitat política en la seva 
difícil tasca d’administració dels béns 
col·lectius. 

Info: httpV / salvemlarierada.blogspot.com 
Plataforma per a la Defensa de Collserola + 
Contra-lnfos 27/ 11/ 07 


Lluítes laborals 


Exit de l'aturada dels conductors 
d'autobusos de TM B 

2.000 conductors s'aturen pels 2 dies de descans setmanal 


Barcelona.- L'aturada dels conductors d'au¬ 
tobusos de TMB, convocada pels sindicats 
CGT i ACTUB, per dimecres passat dia 21 
entre les Uh I les 16h, va ser tot un èxit. Fou 
secundada pel 85% dels conductors, uns 
2.000 aproximadament, fet que deixa clar el 
descontent d'aquest col·lectiu envers la 
situació de manca de descansos actual. Però 
aquesta resposta es encara més important 
tenint en compte que els serveis mínims 
Imposats pel Departament de Treball es van 
fer amb tota normalitat, fet per el qual 


aquests conductors no es van poder adherir 
a l’aturada. Els conductors d'autobusos van 
acordar en l'assemblea realitzada en la con¬ 
centració de la Plaça Universitat, que si la 
direcció de TMB no vol negociar i no fa res 
respecte la demanda dels dos dies de des¬ 
cans, aquests faran més mobilitzacions 
durant el mes de desembre. Un cop final¬ 
itzada la assemblea, els conductors van fer 
una marxa fins l'ajuntament de Barcelona, 
on cap responsable polític els va voler rebre. 

CGT +Contra-lnfos 27/11/ 07 


30 I IDE DESEMBRE-TOT EL DIA C/ SANTA ROSA, 23- <M >L1STA.C0L0MA 

Jornades 4 anys de La Fabriketa 


El veïnat de Sants de nou al 
carrer contra les obres de l'AVE 

M anifestació amb el lema «A Sants n'estem farts» 


Vila de Sants/ Barcelona.- Veïns i veïnes del 
barri de Sants van sortir el passat divendres 
23 en una concentració que va acabar esde¬ 
venint manifestació per a dir prou a la 
situació que està vivint Sants. Alguns veïns 
van acudir a la protesta fins i tot en pijama. 
Van fer cassolades i van desplegar una pan¬ 
carta que deia «A Sants n'estem farts. 
Diguem prou». En la concentració es va lle¬ 


gir un manifest en què es reclama a les insti¬ 
tucions un nou pla de transport que doni 
prioritat al restabliment del servei de 
Rodalies de Renfe, el soterrament de les 
vies de tren I metro a Sants i la paralització 
de les obres de l'AVE, que provoquen 
molèsties acústiques i l'aparició d'esquerdes 
estructurals. M és info: www.barrisants.org 
Barrisants 27/11/ 07 


Repressió als moviments socials 


Detinguts 4 joves a Tarragona 
per llançar ous a una caserna 

Acció contra la guàrdia civil emmarcada dins 

la campanya «Subversió per la llibertat» 


Tarragona.- L'assemblea de joves de 
Tarragona ha denunciat la detenció de 4 
joves, la nit del 22 de novembre, després de 
que es llencessin ous de pintura a la façana 
de la caserna de la guàrdia civil d’aquesta 
localitat, acció emmarcada en la campanya 
nacional de la CAJEI “Subversió per la lliber¬ 
tat" en que es disposava a qüestionar l'ex¬ 
istència d'aquest cos militar present encara 
als Països Catalans, així com també, denun¬ 
ciar el seu historial post franquista i tortu- 


Del 28 al 2 de desembre -kop alta tensió- c/ Dr Soler <Renfe>El Prat 

Jornades «El Prat: Futur en venda!» 


Detinguts al centre de Barcelona 
en un exercici de down al carrer 

La guàrdia urbana no soporta que els parodiïn 

agents municipals no els hi va sentar gaire 
bé que la gent disfrutés rient-se mentre 
se'ls parodiava i quan els clowns rebels es 
trobaven a la plaça reial diferents unitats hi 
van arribar i després de provar d'identificar- 
los van passar a l’acció (cap paròdia supera 
la realitat) i a cops els van detenir per por- 
tar-los a la comissaria de les Rambles on 
van haver de soportar humiliacions, amen¬ 
aces i comentaris del tipus «us sembla nor¬ 
mal que la gent es riguí de la policia?». El 
resultat de tot plegat és una denúncia per a 
tots els components del grup per 
«Conductes a l'espai públic de menyspreu a 
la dignitat de les persones». Toma la 
Barcelona del civisme. 

Clown Rebel Army-Second First Brigade + 
Contra-lnfos 26/11/ 07 


Barcelona.- L'Insurgent Clown Rebel Army 
són un col·lectiu de gent que es dedica al 
clown des d'una perspectiva social i anti¬ 
militarista. Realitzen tallers arreu i un exer¬ 
cici que es sol fer en aquests tal lers és sor¬ 
tir al carrer on interactuen amb els vianants 
i amb allò que els inspira. El passat diu¬ 
menge 18 de novembre, es van trobar, amb 
nassos vermells, flors, escurridors al cap i 
pas militar, a la plaça Sant Jaume on, per 
alegria dels vianants, van demostrar davant 
de la guàrdia urbana que custodia l'ajunta¬ 
ment la seva excel·lent preparació militar i 
les seves habilitats estratègiques. Fins aquí 
tot tranquil. Després de la plaça Sant Jaume 
van dirigir-se cap a les Rambles i d'allà fins 
la plaça Reial continuant amb les seves 
divertides ocurrències. Però sembla que als 


rador. L’acció, que es va dur a terme a la una 
de la matinada, va ser interrompuda un cop 
duta a terme a càrrec de prop d'una desena 
de furgons i cotxes patrulla de la Guàrdia 
Urbana, Policia Nacional i Guàrdia Civil. Els 
joves van ser detinguts i posats en llibertat 
el matí següent amb càrrecs, acusats d'un 
delicte de desordres públics amb agreujant 
de danys. 

Assemblea de Joves de Tarragona 
+Contra-lnfos 27/11/07 


Col·lectius i contrainformació 


Acció a la SGAE de Saragossa 

Saragossa.- Divendres passat 23 de novembre, en resposta a la crida solidaria sol·licitada pel 
col·lectiu Alasbarricadas.org, va haver-hi una concentració a les portes de la seu de la SGAE 
a Saragossa, perla llibertat expressió i en solidaritat amb aquest col·lectiu. Una trentena de 
persones van estar desafiant al fred durant una hora darrere d'una pancarta on es podia lle¬ 
gir «5GAE mercantilitza la cultura i roba diàriament: Solidaritat amb alasbarricadas.org». 
Durant tot aquest temps es van repartir més de 500 octavetes i es va informar, megàfon en 
mà, als veïns sobre les pràctiques mafioses que la societat general d'autors i editors acostu¬ 
ma a realitzar. A més es van regalar 100 CDs verges (sense cànon) amb els quals es va animar 
a baixar-se cultura de la xarxa i a compartir-la. Passada aquesta hora, la concentració es va 
desconvocar. Contra-lnfos 27/11/07 


Dimarts 4 de desembre - lloc i hora a confirmar properament - 

Manifestació Salvem Can Ricart 


Butlletí setmanal 

Gontra-Infos 


Tel: 93.530.68.76 

Correu electrònic: 
«zitzania@sindominio.net» 


^L'oratge de 

la setmana vinent 

j Dimecres 28 

Dijous 29 

Divendres 30 

Dissabte 1 

Diumenge 2 

| Dilluns 3 

Dimarts 4 | 

Temps estable i assolellat durant tota la setmana. En general els vents seran de mestral o de ponent, que podran 
tenir algunes ràfegues fortes durant el cap de setmana. Núvols prims i temperatures estables, fredes de nit i 
agradables de dia. De moment, no es veuen possibilitats de pluja a mitjà termini. 
























































